**VARAUSEHDOT - THE VIEW - OULUJOKI**

**VARAUSEHDOT TULEVAT KUMPAAKIN OSAPUOLTA SITOVIKSI, KUN ASIAKAS ON VARAUKSEN TEHTYÄÄN SAANUT VARAUSVAHVISTUKSEN TAI SUORITTANUT TILAVUOKRAMAKSUN**

**VARAAMINEN JA MAKSUT**

Varauksen tehtyään asiakas saa varausvahvistuksen, joka vahvistaa peruutusehdot. Asiakkaalle lähetetään esim. sähköpostilla lasku tilavuokran maksamista varten. Varausmaksu on 250€ (sis. alv), jota ei palauteta peruuntumistapauksissa, mutta joka hyvitetään lopullisesta summasta.

**PERUUTUKSET**

Peruutukset tulee tehdä aina kirjallisesti Illan Isäntä Oy:n osoitteeseen Lapintie 16, 90660 Oulu tai sähköpostilla osoitteeseen info@illanisanta.fi. Peruutus katsotaan tapahtuneeksi sillä hetkellä, jolloin tieto peruutuksesta on saapunut myyntipalveluumme.

Asiakas voi peruuttaa varauksen viimeistään kuukautta ennen varauksen alkamispäivää. 30-7 päivää ennen varausta perutuista varauksista palautetaan 50 prosenttia. 6 päivän sisällä varauksen alkamisesta tehdyistä peruutuksista ei tule palautuksia.

**THE VIEW - OULUJOEN OIKEUS PERUA VARAUS**

Mikäli kyseessä on ylivoimainen este, force majeure, voi The View - Oulujoki perua varauksen. Tällöin asiakkaalla on oikeus saada maksamansa maksut kokonaisuudessaan takaisin. Mikäli varausta koskevia suorituksia ei asiakkaan toimesta ole maksettu eräpäivään mennessä varaus peruuntuu automaattisesti. Pidätämme oikeuden hintojen muutoksiin.

**OLESKELU TILOISSA**

The View - Oulujoen tilat ovat asiakkaan käytettävissä sovitusta varauspäivästä ja -kellonajasta lähtien siihen saakka kun sopimus edellyttää.

Tilaushetkellä on mahdollista valita omatoiminen siivous tai siivouspalvelu (150€). Kohteen loppusiivous suoritetaan jälkimmäisessä tapauksessa vuokraajan toimesta. Asiakkaan tulee tässäkin tapauksessa ylläpitää kohtuullista siisteystasoa varauksen aikana. Asiakkaan vastuulla on myös valojen sammutus, ovien lukitseminen ja ikkunoiden sulkeminen.

Alueella on tallentava kameravalvonta asiakkaiden turvallisuutta takaamaan. Kameroihin ei saa koskea, eikä peittää. Kameroihin kohdistunut ilkivalta veloitetaan asiakkaalta 100 €, rikottu kamera toteutuneiden kustannusten mukaan.

Rikki menneistä laitteista ja tarvikkeista veloitetaan toteutuneiden kustannusten mukaan.

**Jos asiakas on valinnut omatoimisen siivouksen:**

Ennen luovutusta asiakkaan vastuulla on astioiden pesu, roskien vienti, tasojen pyyhkiminen kostealla rätillä, imurointi, vessan pesu lavuaareineen ja pyttyineen, mahdollisten likatahrojen peseminen lattiasta sekä mattojen puistelu. Paljun pesu sekä sauna- ja muut käytetyt tilat tulee tällöin pestä huolellisesti. Pesemättömistä astioista veloitetaan erikseen 50€ lisämaksu, viemättömistä roskista 50€.

Erikoissiivouksesta, sekä mahdollisista rikkoutuneista kalusteista, astioista tai laitteista on vuokranantajalla oikeus periä kulut todellisten aiheutuneiden kulujen mukaan, 50€/h. Erikoissiivouksella tarkoitetaan esim. kalusteiden erikoispuhdistusta, mattojen pesetystä tai kiinteistön kiinteisiin osiin kohdistuvia erikoispuhdistus- tai maalaus- tai korjaustoimenpiteitä, jotka johtuvat asiakkaan oleskelusta kohteessa. Oksennuksen siivous 150 €. Mikäli asiakas aiheuttaa häiriötä tai vaaraa samassa kiinteistössä oleville tai alueen asukkaille, on vuokranantajalla/edustajalla/myyjätaholla oikeus purkaa varaussuhde yhden huomautuksen jälkeen välittömästi. Kaikista häiriöistä aiheutuneet toimenpiteet ja kulut laskutetaan asiakkaalta todellisten kertyneiden kustannusten mukaan.

Tupakointi on kielletty kaikissa sisätiloissa The View - Oulujoen alueella. Luvattomasta sisällä tupakoinnista veloitetaan yksi ylimääräinen vuokrakohteen vuorokausivuokra lisättynä tekstiilien pesulalaskulla. Tupakointi tapahtuu ulkona erikseen merkityillä alueilla. Asiakkaan vastuulla on siivota piha-alue tulleista tupakantumpeista ja roskista. Siivoamatta jätetystä piha-alueesta veloitetaan erikseen 50€ lisämaksu ja á 10€ tupakantumppi/nuuskapussi.

Tiloihin ei saa tuoda lemmikkejä.

**VAHINKOJEN KORVAUKSET**

Asiakas on velvollinen korvaamaan The View - Oulujoen tai sen irtaimistolle aiheuttamansa vahingon. Vahinkojen sattuessa minimikorvausmäärä on 250€ + toteutuneet kulut. Tilan vuokraaja vastaa aina vuokrausajaltaan kaikista mahdollisista vahingoista mitä tilan alueella voi sattua. Illan Isäntä Oy:n vakuutus ei korvaa vuokrauksen aikana sattuneita henkilö-, materiaali- tai muita vahinkoja.

**HENKILÖMÄÄRÄ**

Vuokrattavia tiloja ei saa käyttää useampi henkilö kuin mitä tilojen kuvauksessa tai tilauksen yhteydessä on enimmäishenkilömäärästä mainittu.

**HUOMAUTUKSET JA REKLAMAATIOT**

Kaikki vuokrattavien tilojen varustukseen ja kuntoon liittyvät huomautukset on välittömästi vuokrasuhteen aikana ilmoitettava suoraan The View - Oulujokea edustavalle yhteyshenkilölle.

**NAAPURUSTO**

Huomaathan, että tilamme sijaitsee rauhallisella maaseudulla ja naapureita on molemmin puolin tonttia. Toivommekin hartaasti, että kunnioitat naapureiden rauhaa erityisesti piha-alueilla ja pihasaunalla. Hiljaisuus alkaa klo 23:00 kaikkina päivinä. Normaali elämä on enemmän kuin sallittua. Mikäli naapureilta tulee valitus klo 23:00 jälkeen tapahtuvasta metelistä, lankeaa tästä asiakkaalle maksettavaksi 150€ sakkomaksu.

**TRAMPOLIINI**

Tilalla on käytössä Aconin huipputrampoliini kelien niin sallitessa. Trampoliinin käyttö on maksutonta ja se tapahtuu täysin omalla vastuulla. Illan Isäntä Oy ei vastaa mistään henkilö-, tai materiaalivahingoista mitä trampoliinin käytöstä on voinut sattua.

**UIMARANTA**

Uimaranta on vapaassa käytössänne. Huomautathan vieraitasi turvallisesta käytöksestä liikkuvan veden äärellä. Kaikki uiminen ja vesillä liikkuminen tulee tapahtua omalla vastuulla ja riskit on kannettava itse.

Nautinollista oleskelua tiloissamme! ☺